Carnivora ye una orden de mamiferos placentarios caraterizata per suya estructura dental, més que més per a forma d'as suyas molars carateristicas, que en mastozoolochía se dicen «muelas carniceras». Se i clasifican arredol de 260 especies conoixitas, repartitas en 2 subordens y 3 infraordens que comprenden 17 familias. O termino «Carnivora», que significa literalment «carnivoros» en latín, fa referencia a l'alimentación depredadera d'a mayoría d'as especies que se i comprenden, anque existen belunas que la fan omnivora.